Naslov projekta: **Vzpostavitev medgeneracijskih točk na prostem, kot osnova za medgeneracijsko povezovanje in prenos znanj med generacijami na območju Obsotelja in Kozjanskega**

Akronim projekta: **MED NAMI.**

Iz naslova podukrepa 19.2: **»Podpora za izvajanje operacij v okviru strategije lokalnega razvoja, ki ga vodi skupnost«, sofinancirane iz sklada EKSRP**

Trajanje projekta: **1. 1. 2023 – 31. 12. 2024**

**Vodilni partner:** LAS OBSOTELJE IN KOZJANSKO

**Partnerji:**

* OBČINA PODČETRTEK
* OBČINA ŠMARJE PRI JELŠAH
* OBČINA ROGAŠKA SLATINA
* ZAVOD ZA KULTURO, TURIZEM IN RAZVOJ ROGATEC
* CENTER PONOVNE UPORABE ROGAŠKA SLATINA

Vezi med generacijami so bile v času epidemije COVID močno načete, saj je bil fizični stik skoraj onemogočen. Četudi je digitalizacija poskrbela za nadomestilo, smo vendarle mnenja, da je nujno potrebno vzpostaviti točke za medgeneracijsko druženje na prostem, ki predstavljajo varno in atraktivno mesto srečanj. V operaciji želimo tako vzpostaviti mrežo igrišč, ki bodo tematsko namenjena mladim in/ali starejšim, hkrati pa bodo omogočala tudi organizacijo dogodkov, ki bodo na eni strani spodbudili medgeneracijsko sodelovanje, na drugi pa z vsebinami spodbujali vseživljenjsko učenje.

V operacijo želimo vključiti tudi aktivnosti Rokodelskega centra Rogatec, kot edinega na območju Obsotelja in Kozjanskega, ki sistematično skrbi za ohranjanje starih rokodelskih znanj na območju LAS in tako omogoča medgeneracijski prenos znanj in ohranja dediščino območja.

Na medgeneracijskem dogodku, kjer se bodo mladi in starejši pomerili v igranju odbojke, na delavnicah, ki povezujejo moderno in preteklost (izdelava re-use igrač, spoznavanje starih iger na prostem), bomo omogočili ponovno vzpostavitev socialnih stikov in posledično tudi prenos znanj med generacijami.

**Tematsko področje projekta**: Večja vključenost mladih, žensk in drugih ranljivih skupin

**Cilji projekta:**

* vzpostavljeni pogoji (naložbe, delavnice, izobraževanja) za vseživljenjsko učenje in medgeneracijsko druženje,
* vzpostavljeni pogoji za trženje lokalnih rokodelskih produktov,
* spodbujanje varovanja narave in uvajanje modelov ponovne uporabe (delavnice in izobraževanja).

**Pričakovani rezultati projekta**

* vzpostavljena mreža medgeneracijskih točk (igrišča),
* izdelana ena strategija promocije in trženja rokodelstva in promocije rokodelskih izdelkov na destinacijski ravni,
* izvedeni trije dogodki (delavnica, izobraževanje, medgeneracijski dogodek),
* vzpostavljeno novo inovativno partnerstvo.

**Povezave spletnih mest:**

* povezavo na spletno stran Evropske komisije, namenjene Evropskemu kmetijskemu skladu za razvoj podeželja: <https://agriculture.ec.europa.eu/common-agricultural-policy/rural-development_en>
* povezavo na spletno stran PRP 2014–2020: <https://skp.si/>